*BOSNA I HERCEGOVINA*

*FEDERACIJA BOSNE I HERCEGOVINE*

*TUZLANSKI KANTON*

*OPĆINA DOBOJ ISTOK*

*O P Ć I N S K I N A Č E L N I K*

*Broj: 01- 05-14-17/19*

*Datum: 15.04. 2019. godine*

*Na osnovu člana 363. Zakona o stvarnim pravima Federacije BiH („Sl. novine F BiH“, broj: 66/13 i 100/13), člana 3. i 5. Pravilnika o postupku javnog konkursa za raspolaganje nekretninama u vlasništvu Federacije BiH, kantona, općina i gradova („Sl. novine F BiH“, broj: 17/14) , člana 5. Odluke o uvjetima i načinu raspolaganja nekretninama u vlasništvu općine Doboj Istok broj: 02-05-404/19 od 25.02.2019.godine i Odluke o prodaji neizgrađenog gradskog građevinskog zemljišta putem javnog nadmetanja-licitacije broj: 02-05-563/19 od 01.04.2019.godine kao i člana 33. Statuta općine Doboj Istok („Sl. novine općine Doboj Istok“, broj 5/08), Općinski načelnik općine Doboj Istok objavljuje*

***J A V N I O G L A S***

***za prodaju neizgrađenog gradskog građevinskog zemljišta***

***u vlasništvu općine Doboj Istok putem javnog nadmetanja-licitacije***

*I PREDMET JAVNOG OGLASA*

*Predmet ovog Javnog oglasa je prodaja neizgrađenog gradskog građevinskog zemljišta u vlasništvu općine Doboj Istok označena sa k.č. br. 4756/2 površine 41 m2 upisana u kk.ul.br.162 i zk.ul. br. 3546 K.O. Klokotnica vlasništvo Općine Doboj Istok čija je početna prodajna cijena od 2.246,11 KM.*

*II NAMJENA*

*Zemljište iz tačke I. ovog oglasa je građevinska parcela koja se nalazi u sklopu Prostornog plana općine Doboj Istok i na istoj je planirana izgradnja stambenog ili stambeno-poslovnog objekta u skladu sa važećim zakonskim propisima.*

*III USLOVI PRODAJE*

*Pravo sudjelovanja u postupku javnog nadmetanja imaju domaće i strane fizičke i pravne osobe koje po važećim propisima mogu steći pravo vlasništva na nekretnini koja je predmet prodaje putem ovog javnog oglasa.*

*Ako lice sudjeluje u postupku licitacije putem punomoćnika, punomoć mora biti sačinjena u formi notarski obrađene isprave.*

*Osnovni kriterij za izbor najpovoljnijeg ponuđača je visina ponuđene cijene u postupku nadmetanja.*

*Postupak javnog nadmetanja provest će se samo u slučaju da pristignu najmanje dvije blagovremene i potpune prijave, u protivnom licitacija se ponavlja.*

*IV IZNOS KAPARE*

*Za sudjelovanje u postupku javnog nadmetanja- licitacije obavezno je uplatiti novčani iznos kapare u visini od 1.000,00 KM.*

*Novčani iznos kapare se uplaćuje na transakcijski račun Općine Doboj Istok broj:1322800309230874 Vrsta prihoda: 722 431 Svrha doznake: Kapara za postupak javnog nadmetanja-licitacija, kod NLB banke Tuzlanska banka.*

*Dokaz o uplati kapare obavezno se predaje Komisiji za provođenje javnog nadmetanja prije početka postupka,u suprotnom neće moći biti moguće pristupiti javnom nadmetanju.*

*Uplaćena kapara neće se vratiti učesniku javnog nadmetanja koji odustane od svoje ponude.*

*Učesniku javnog nadmetanja čija ponuda bude utvrđena kao najpovoljnija za nekretninu, kapara se uračunava u postignutu cijenu, a učesniku koji ne uspije u javnom nadmetanju, kapara se vraća na njegov račun u roku od 15 (petnaest) dana od dana zaključenja postupka javnog nadmetanja, bez prava na kamatu od njezine uplate do isplate.*

*Najpovoljniji kupac na licitaciji je dužan prodajnu cijenu, umanjenu za iznos uplaćene kapare, uplatiti na gore navedeni račun Općine najkasnije do dana zaključenja ugovora u formi notarski obrađene isprave.*

*Ukoliko kupac ne izvrši plaćanje ili ne pristupi zaključenju ugovora po pismeno upućenom pozivu od strane općine, smatrat će se da je odustao od kupnje nekretnine i gubi pravo na povrat uplaćene kapare.*

*V DAN I MJESTO ODRŽAVANJA LICITACIJE*

*Provođenje javnog nadmetanja- licitacije provest će Komisija za prodaju neizgrađenog gradskog građevinskog zemljišta općine Doboj Istok dana 07.05. 2019. godine sa početkom u 12:00 sati u Sali Vijeća općine Doboj Istok.*

*Komisija za provođenje javnog nadmetanja sastavit će zapisnik o nadmetanju na koji učesnici mogu uložiti prigovor neposredno nakon zaključenja zapisnika.*

*Odluku o izboru najpovoljnijeg ponuđača i davanju saglasnosti za zaključenje ugovora o prodaji nekretnine u vlasništvu općine Doboj Istok donosi Općinsko vijeće na prijedlog Općinskog načelnika.*

*Sa učesnikom licitacije čija ponuda bude utvrđena kao najpovoljnija sačinit će se odgovarajući ugovor u formi notarski obrađene isprave u roku od 30 dana (trideset) dana od dana davanja saglasnosti Općinskog vijeća za zaključenje ugovora Općinskom načelniku, uz predhodno pribavljeno mišljenje Općinskog pravobranilaštva.*

*Sve troškove prenosa vlasništva i posjeda snosi kupac.*

*VI OSTALO*

*Sva zainteresovana lica mogu dogovoriti razgledavanje zemljišta koje je predmet javnog nadmetanja, te vršiti uvid u dokumentaciju o predmetnoj nekretnini u vremenu trajanja Javnog oglasa u prostorijama općine Doboj Istok, svakim radnim danom od 7,30 sati do 16,00 sati.*

*OPĆINSKI NAČELNIK*

*Kemal Bratić*